Z A P I S N I K

s konstituirajuće sjednice Vijeća roditelja održane dana 13. rujna 2016.

**Predloženi dnevni red konstituirajuće sjednice za školsku godinu 2016/2017:**

* Izvještaj ravnateljice o realizaciji uređenja školskih prostorija u školskoj 2015./2016. godini
* Odabir predsjednika i zamjenika Vijeća roditelja za školsku 2016/2017 godinu
* Odabir osiguravajuće kuće za osiguranje djece od nesretnog slučaja u školskoj 2016./2017. godini
* Razno

**Nazočni:**

1. Gordana Marenić – 1.a
2. Violeta Banić – 1.b
3. Tatjana Rakić – 1.c
4. Robert Šelendić – 2.a
5. Martina Tomašinec – 2.b
6. Medea Đurđević – 3.a
7. Ana Maria Šegedin – 3.b
8. Sandra Kelković – 4.a
9. Ivana Mateljak – 4.b
10. Marina Škurla – 5.a
11. Zvonko Perčin – 5.b
12. Tea Bilić – 6.a
13. Romana Bujan – 6.b
14. Finka Zurlo – 7.a
15. Žana Lovrić – 7.b
16. Marina Ćuk Jazić – 8.a
17. Sandra Pažur – 8.b
18. Nataša Gjuran – ravnateljica škole
19. Tomislav Hršak – predstavnik roditelja u Školskom odboru

Sudionici sjednice prihvatili su predloženi dnevni red, te je sjednica započela u 18:05.

**Točka 1 -** Izvještaj ravnateljice o realizaciji uređenja školskih prostorija u školskoj 2015/2016 godini

Ravnateljica je nazočne upoznala s realizacijom uređenja školskih prostorija u školskoj 2015./2016. godini:

1. kompletno je uređena nova učionica 4.a
2. kompletno je uređen sanitarni čvor kod 4.a
3. pribavljen je novi blagovaonički namještaj
4. uređena je sunčana čitaonica
5. uređena je učionica tehničke kulture
6. uređen je kabinet tehničke kulture
7. uređen je park s antistresnom podlogom i ljuljačkama za učenike boravkaše
8. pribavljeni su garderobni ormarići za učenike
9. pribavljen je novi učionički namještaj za 1.b, 1.c i 4.a
10. uređen je mali ulaz u školu
11. postavljeni su epoksidni podovi
12. uređen je ured ravnateljice i računovodstva te zbornica
13. kompletno je uređen sanitarni čvor za učenike 1. i 2. razreda
14. pribavljene su klupe za učionicu hrvatskoga jezika i matematike
15. postavljena su nova vrata za 4 učionice
16. oličeni su hodnici
17. oslikani su zidovi
18. uređena je nova učionica br.17
19. kompletno je sanirana ženska svlačionica s wc-om
20. kompletno je sanirana muška svlačionica s wc-om
21. uređena je zelena površina oko škole
22. postavljeni su novi parketi u velikoj sportskoj dvorani
23. postavljeni su optički kabeli, pribavljeni su ruteri i tokeni, te je uveden e-Dnevnik
24. obnovljena je informatička oprema

**Točka 2.** Odabir predsjednika i zamjenika Vijeća roditelja za školsku 2016./2017. godinu

Na prijedlog roditelja za predsjednika Vijeća roditelja predložena je gđa Marina Škurla, te je dizanjem ruku jednoglasno izabrana za funkciju predsjednice Vijeća roditelja.

Na prijedlog roditelja za zamjenika predsjednika Vijeća roditelja predložena je gđa Ivana Mateljak, te je dizanjem ruku jednoglasno izabrana za funkciju zamjenice predsjednice Vijeća roditelja.

**Točka 3.** Odabir osiguravajuće kuće za osiguranje djece od nesretnog slučaja u školskoj 2016/2017 godini

Roditelji su dobili tablicu sa specificiranim iznosima premija po vrstama štetnih događaja, za sljedeće osiguravajuće kuće: Sunce osiguranje, Croatia osiguranje, Uniqa osiguranje, Jadransko osiguranje i Merkur osiguranje. Sve navedene kuće ponudili su godišnju premiju u iznos od 30,00 kn po učeniku. Nakon kraće rasprave, provedeno je glasanje na način ja je pet roditelja glasalo za Sunce osiguranje, a 12 roditelja za Croatia osiguranje. Ravnateljica je predložila da za sljedeću sjednicu organizira kratka prezentacija predstavnika Croatia osiguranja, sa čime su se roditelji složili.

**Točka 4**. **Razno**

*Predstavljanje predstavnika Vijeća roditelja u Školskom odboru* - gdin Tomislav Hršak kratko se predstavio novom sazivu Vijeća roditelja, te je upoznao roditelje sa svojom funkcijom u Školskom odboru.

*Rasprava oko mogućnosti nabavke tenisica tvrtke Borovo d.d. za sve učenike škole* - nakon provedene rasprave o svim prednostima i nedostacima unificiranja obuće za sve učenike OŠ Gračani, roditelji su zaključili da je temeljem mišljenja koja su neki roditelji iz prošlogodišnje saziva Vijeća prikupili u svojim razredima , najbolje prolongirati odluku o nabavi jedinstvene obuće za sljedeću školsku godinu. Budući da nisu svi roditelji bili suglasni sa prolongacijom, provedeno je glasanje, pri čemu je 15 roditelja glasalo za prolongaciju odluke, dok su dva roditelja bila protiv iste.

*Najava događanja tijekom listopada* – ravnateljica je roditelje upoznala sa planovima vezanim za glazbena događanja u listopadu 2016., te je najavila Glazbenu večer za 19. listopada 2016. godine na kojoj će nastupiti gdin Miroslav Škoro s gostima. Roditelji su dogovorili da će do sljedeće sjednice Vijeća roditelja koja se planira za kraj rujna osmisliti način na koji će prikupljati dobrovoljne priloge koji će biti korišteni ili za obnovu školske knjižnice ili za nabavku klima uređaja za učionicu 4.a ili 4.b razreda.

*Poštivanje hijerarhije u sustavu* – ravnateljica je zamolila roditelje da upoznaju sve ostale roditelje da o svim problemima koji se događaju na nivou razreda ili škole prvo treba obavijestiti učiteljicu ili razrednika/cu, koji će onda, ukoliko neće moći sami riješiti problem uključiti i ostale članove pedagoškog tima i ravnateljicu po potrebi.

Majka učenika 7. razreda upitala je mogu li učenici na satu informatike pristupiti mrežnim stranicama neprikladnog sadržaja te može li se gradivo koje učitelji provjeravaju kroz testove podijeliti na više manjih cjelina. Ravnateljica je odgovorila da ne postoji mogućnost pristupa stranicama neprikladnog sadržaja, jer  je školska mreža CARNetova mreža koja ima ugrađene zaštite, odnosno zabrane pristupa takvim stranicama. Istodobno je napomenula da je dijeljenje gradiva na manje cjeline moguće, ali da navedeno određuje predmetni učitelj.

Sjednica je završila u 19.05.

KLASA: 003-06/16-01/01

URBROJ: 251-150-15-06

\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_

Marina Škurla Tatjana Rakić Nataša Gjuran

predsjednica Vijeća roditelja zapisničarka ravnateljica škole